
         Na temelju članka 41. stavak 4. i članka 42. stavak 1., a u vezi sa člankom 20. Zakona o lokalnim porezima (“Narodne novine” broj 115/16, 101/17, 114/22 i 114/23)  i članka 29. Statuta Općine Breznički Hum („Službeni vjesnik Varaždinske županije“ broj 45/21), Općinsko vijeće Općine Breznički Hum na sjednici održanoj 12.12.2023. godine, donijelo je

ODLUKU

O POREZIMA OPĆINE BREZNIČKI HUM
 
I. TEMELJNA ODREDBA
Članak 1. 

Ovom se Odlukom utvrđuju vrste poreza koje pripadaju Općini Breznički Hum, visina stope poreza na potrošnju, visina poreza na kuće za odmor i visina poreza na korištenje javnih površina te nadležno porezno tijelo za utvrđivanje i naplatu navedenih poreza.

II. VRSTE POREZA  
Članak 2.

Općini Breznički Hum pripadaju sljedeći porezi:

1. porez na potrošnju

2. porez na kuću za odmor
3. porez na korištenje javnih površina
1. Porez na potrošnju
Članak 3. 

Porez na potrošnju plaća se po stopi od 3%.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Novi Marof.

2. Porez na kuće za odmor
Članak 5. 
Porez na kuće za odmor plaća se u visini od 1,33 eura/m2 korisne površine kuće za odmor na cijelom području Općine Breznički Hum.
Članak 6.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava, Ispostava Novi Marof.
3. Porez na korištenje javnih površina
                                                                      Članak 7.
      Javnom površinom u smislu ove Odluke, smatraju se javne površine definirane

odgovarajućim zakonskim odredbama te utvrđene Odlukom o komunalnom redu Općine Breznički Hum.
Članak 8.


Za korištenje javnih površina, ovisno o namjeni, utvrđuje se visina poreza na korištenje javnih površina kako slijedi:
· prodajni stolovi i klupe

- 1,33 eura/m2 dnevno

· zabavišta, cirkusi i sl.

- 0,66 eura/m2 dnevno
Članak 9.
        Poslove utvrđivanja, evidentiranja, nadzora, naplate i ovrhe radi naplate poreza na korištenje javnih površina obavlja Jedinstveni upravni odjel Općine Breznički Hum.
III. DAVANJE OVLASTI FINA-i

Članak 10.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja temeljem ove Odluke pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.
IV. PRIJELAZNE I ZAVRŠNE ODREDBE
Članak 11.

Postupci utvrđivanja i naplate poreza započeti po odredbama Odluke o općinskim porezima Općine Breznički Hum („Narodne novine“ broj 126/22)  i („Službeni vjesnik Varaždinske županije“ broj 102/22), završit će se prema odredbama te Odluke.

Članak 12. 

Stupanjem na snagu ove Odluke prestaje važiti Odluka o porezima Općine Breznički Hum („Narodne novine“ broj  126/22)  i („Službeni vjesnik Varaždinske županije“ broj 102/22).
Članak 13.
Ova Odluka objavit će se u „Službenom vjesniku Varaždinske županije” i u „Narodnim novinama“, a stupa na snagu 1. siječnja 2024. godine.

